Home -- Aymara -- Perform a PLAY -- 097 (Whoever won’t listen 1)
97. Uqhamarac jaisapcän 1
(puncu lekesini)
Hombre 1: “Wastat kalltaraquiquiwa.”
Mujer: “Juc’at juc’at paciensjj tucjasquituw.”
Hombre 2: “Ucajj ancha jach’a cuent apnakeriwa. Jalluw jutani, wali jalluwa. Ucjjay Dios sischispäna juparu.”
Chekpachas Diosajj uqham sataynawa.
Diosajj sänwa: “Acajj amtatawa. Take jakenaca aca oraken jacapqui ucanacarujja kal tucjä. Amuyunacapas luratanacapas jan walicamaquiwa.”
Noé sapaquiwa Diosarojj jaysäna uqhamarac sirvïnjja. Wali ch’amaw waquisïnjj ucataquejja. Janiw cunampis atipayascatänati jan wal lurañataquejja. Thuruw sayt’asïna ucatjj take cuntejj Diosajj siscataynajja uc luräna. Ucajj Diosarojj c’uchisïyanwa.
Diosajj sänwa: “Noé, lawat mä bote lüram. Jach’a diluvio jallu apayanëjja. Take jacquirinacawa asckatapjjanejja. Ucampism jumarojj khespiyämawa, warmimaru, wawanacamaru warminacapampi uqhamaraqui.”
Noejj take cuntï siscatayna Diosajja lurataynawa. Wawanacapampejj mä jach’a bote luratayna cunjamtï Diosajj siscatayna uqhama. 150 m. largoru, 22m. anchuru ucatsti 12m. alturu. Quimsa pisonïnwa walja cast cuartonacani. Mä puncunïnwa altorusti mä ventanani. Mankhat ankatjja alquitranampiw lluchsupjjäna.
¿Amuyapjjasmati cunjams mayninacajj sawcasipjjänjja?
Hombre 1: “Noejj lokhewa. ¿Cawqhats umajj jutani barcopajj tuyuñapataqui?”
Hombre 2: “Cunapachas jaljj uñjiricti. Noé, sayt’am ucat c’uchisim jacäwenjja.”
Noejj janiw sayt’cänti. Take cun luratayna, cunjamatejj Diosajj siscatayna uqhama. Walja ch’ama maranacatjja arca botejj tucutäjjänwa.
Diosajj sänwa: “Noé, jichajj familiamampacha mantam. Paris, parís animalanacjja irpantam uqhamarac mankjja takenitaqui. Mä semanampirujja nayajj ajlluyawa 40 urunaca uqhamarac 40 arumanaca.”
Noejj janiraquiw jalljj uñjcänti, ucampis luränwa cuntï Diosajj siscänjja. Familiapampiw khespiyasiñ arcarojj mantäna.
Animalanacajj purinipjjaraquïnwa. Chijitjj amuyasipjjasmachänwa.
Takeniw uca mä puncnämjja mantapjjäna.
Dios pachpaw Noé kheparojja junc jist’antäna. Khespiyänwa Jupar confiyapcän uqhamarac jaisapcän ucanacaru. ¿Mayninacati? Janiw munapcänti.
Kallta ch’akanacajj purjjatänwa. Ucat amuyasipjjäna Diosajj cuntï sisqui ucjja phokhewa.
Jutirïnwa cuentapjjäma cunjamas aca historiajja.
Uñstirinaca: Parliri, dos hombres, mujer, Dios
© Copyright: CEF Germany
eng_Latn ayr_Latn tur_Latn spa_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn